《寿冯北部》
宋代·颜太初

五百年终遘圣朝，相门何日降英髦。
星杓影射金枢正，月魄光浮碧汉高。
三世密传张颢印，贰车新得吕虔刀。
他年善继良弓慕，金字重重有赐袍。

作者简介：徐州彭城人，字醇之，号凫绎处士。第进士。博学有才，慷慨好义。喜为诗，多讥切时事。历莒县尉、临晋主簿，累迁南京国子监说书。卒年四十余。著书号“洙南子”。有《淳曜联英》及文集。